**Sluttrapport for KJM0100V Grunnleggende kjemi i naturfag høsten 2021.**

**Kort om emnet**

KJM0100V er et rent nettbasert videreutdanningsemne med en kursavgift på 3000 kr. Opptakskravene er generell studiekompetanse og fullført pedagogisk praksis/praktisk-pedagogisk utdanning. Kravet om fullført praktisk-pedagogisk utdanning kan erstattes av dokumentasjon på at søkeren er ansatt i skolen i minst 50 % stilling. Ved å fullføre og bestå arbeidskravet i nettkursene Kjemi på nett 1 og 2, kvalifiserer studentene seg til eksamen i KJM0100V. Hvert nettkurs varer i 6 uker. Avsluttende eksamen ble på grunn av corona-situasjonen avholdt som en muntlig eksamen på Zoom med karakteren bestått/ikke bestått.

**Planlagte og gjennomførte endringer fra forrige gang**

Det var ingen planlagte endringer fra forrige gang emnet ble gjennomført.

**Underveisevaluering**

Det ble gjennomført en spørreundersøkelse i slutten av hvert nettkurs. Denne ble besvart av 14 studenter i Kjemi på nett 1 og 8 studenter i Kjemi på nett 2. Tilbakemeldingene er jevnt over gode, men spriker på en del områder. Gjennomgående blir den store andelen elevforsøk til bruk i undervisningen trukket frem som positivt. Det blir også pekt på at instruksjonsvideoene til forsøkene er gode, og at det er lærerikt med fagfellevurdering. Noen nevner at det trengs mange kjemikalier og at dette medfører en del kostnader. Noen etterlyser også videoer der det vanskeligste teoristoffet blir gjennomgått, og noen etterlyser noen digitale møter i løpet av hvert kurs slik at de får litt mer følelse av studentfellesskap.

**Eksamensresultater**

18 studenter avla eksamen i KJM0100V. Karakterfordelingen var A: 5, B:6, C:4, D: 2, E: 1 F: 0.

Resultater for det åpne nettkurset:

Kjemi på nett 1: 32 studenter fullførte og fikk kursbevis

Kjemi på nett 2: 27 studenter fullførte og fikk kursbevis

**Planer for neste gang**

Vi hadde så positive erfaringer med muntlig eksamen over zoom at vi ønsker å innføre det som eksamensform på emnet. Vi har også planer om å øke eksamensavgiften fra 3000 kr til 3200 kr. Vi tenker også å innføre to møter av 1 time i zoom i hvert av kursene Kjemi på nett 1 og Kjemi på nett 2 der kursdeltagerne kan stille spørsmål og vi legger opp til noen aktiviteter.

Svein Tveit, emneansvarlig